Mina siiski nuga kätte ei võtnud, kuna mulle jäi täiesti arusaamatuks, millised jupid nendest seeneusside poolt puretud seentest just süüa sünnivad ja millised tuleks välja lõigata ning ära visata. Igal juhul on juuresolevad pildid väga õpetlikud, näidates meile, millist varustust on vaja seente puhastamiseks: ajalehti lauakatteks, kopsikut puhastatud "pilvikute" tarvis, nuge ja seenelise käsiraamatut. Ainus trükiteos, mis käeulatuses oli, paraku kuigi palju seenepilte ei sisaldanud.